Diari Oficial de la Generalitat Valenciana


Sumari del DOGV 4932, del 26-01-2005 (2005/580)

RESOLUCIÓ de 23 de desembre de 2004, de la direcció general de qualitat ambiental, per la qual s'atorga a l'empresa Grespania, SA, l'autorització ambiental integrada per a la fabricació de taulells ceràmics al terme municipal de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/580


Data del document
:   23-12-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Castelló de la Plana
    * edifici industrial
    * empresa privada
    * ceràmica

RESOLUCIÓ de 23 de desembre de 2004, de la direcció general de qualitat ambiental, per la qual s'atorga a l'empresa Grespania, SA, l'autorització ambiental integrada per a la fabricació de taulells ceràmics al terme municipal de Castelló de la Plana. [2005/580]
  
Vistos els documents que consten en l'expedient 98/03 IPPC, instruït a instància de l'empresa Grespania, SA, a fi d'obtenir l'autorització ambiental integrada per a la fabricació de taulells ceràmics s'emet la present resolució de conformitat amb els següents,
  
Antecedents de fet
  
Primer. Amb data 10 d'octubre de 2003, el senyor Vicente Navarro Ferrando en representació de l'empresa Grespania, SA, amb CIF J-74.730.211 i ubicada en la carretera Castelló-l'Alcora CV-16, quilòmetre 2,200, de Castelló, presenta en la Conselleria de Territori i Habitatge, sol·licitud d'autorització ambiental integrada per a una indústria de fabricació de taulells ceràmics, que es detalla en l'annex I.
  
A la sol·licitud s'acompanya l'informe de compatibilitat urbanística emés per l'Ajuntament de Castelló de la Plana amb data 15 de setembre de 2003.
  
Segon. Amb data 28 d'octubre de 2003, la Conselleria de Territori i Habitatge requereix nova documentació, que es presenta amb data 17 de novembre de 2003.
  
Tercer. Amb data 11 de desembre de 2003 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publica un anunci en el Diari Oficial de la Generalitat Valenciana (DOGV núm. 4648).
  
Durant el mateix no es presenten al·legacions al projecte, ni en aquesta Conselleria ni en l'Ajuntament de Castelló de la Plana, constant en l'expedient certificat de la informació pública.
  
Quart. Amb data 27 de febrer de 2004, es requereix el lliurament de documentació complementària aclaridora, que es presenta per part de l'empresa el 21 de juny de 2004.
  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Castelló de la Plana, amb data 9 de març de 2004, i en no emetre un informe sobre els aspectes de la seua competència en el termini de 30 dies des de la recepció, es prossegueixen les actuacions.
  
Sisé. Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.
  
Seté. Amb data 22 d'octubre de 2004, es presenta per part de l'empresa documentació complementària aclaridora, a requeriment d'aquesta conselleria.
  
Vuité. En l'expedient 98/03 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
Nové. Amb data 23 de desembre de 2004 es realitza el tràmit d'audiència a l'interessat.
  
Als anteriors fets s'apliquen els següents,
  
Fonaments de dret
  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 3.5 de l'annex 1 de la Llei 16/2002.
  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i l'Ordre de desplegament de 9 de setembre de 2003, correspon a la Direcció General de Qualitat Ambiental exercir les competències en matèria de control integrat de la contaminació.
  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer
  
Concedir a Grespania, SA, l'autorització ambiental integrada per a la fàbrica de taulells ceràmics situats a la carretera Castelló-l'Alcora CV-16, quilòmetre 2,200, de Castelló, d'acord amb el Projecte d'autorització ambiental integrada d'una indústria ceràmica i la seua ampliació, de juliol de 2003, i subscrit pel Sr. Fernando Fabra Florit, la qual queda inscrita en el Registre General d'Instal·lacions IPPC de la Comunitat Valenciana amb el número 013-04/AAI/CV, condicionada al compliment dels requisits següents:
  
Valors límit d'emissió
  
1.1. Atmosfera
  
1.1.1. Emissions canalitzades fredes
  
Els valors límit d'emissió que s'han de complir seran els següents:
  
CONTAMINANT CONDICIONS LÍMIT D'EMISSIÓ
  
Partícules Genèric 30 mg/Nm³
  
 Existents, amb
  
 sistema corrector 50 mg/Nm³
  
1.1.2. Emissions canalitzades calentes
  
Les emissions hauran de complir els següents valors límit d'emissió per als diferents focus:
  
CONTAMINANT CONDICIONS LÍMIT D'EMISSIÓ
  
Partícules Genèric 30 mg/Nm³
  
 Existents, amb sistema corrector 50 mg/Nm³
  
NOx
  
(expressats com NO2) Gasos de procés 250 mg/Nm³
  
SO2 Genèric 25 mg/Nm³
  
Fluorurs (com HF) Genèric 10 mg/Nm³
  
 Forns cocció
  
 Qv<3.000 Nm³/h i
  
 Qm<0.1 Kg/h 30 mg/Nm³
  
Les concentracions mesurades sempre hauran d'estar referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 18% de O2.
  
1.1.3. Emissions sonores
  
La instal·lació s'haurà de protegir acústicament de manera que no se superen els límits establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
S'hauran de complir els límits d'emissió acústica per als nivells de recepció externs en zones d'ús industrial, segons la taula següent:
  
DIÜRN NOCTURN
  
70 dB(A) 60 dB(A)
  
1.2. Abocaments
  
1.2.1. Aigües residuals sanitàries i industrials
  
Les aigües residuals sanitàries i les aigües residuals procedents de l'activitat industrial, s'aboquen a la xarxa de clavegueram de l'Ajuntament de Castelló de la Plana. Les aigües residuals industrials se sotmeten a una depuració prèvia a l'abocament al clavegueram municipal.
  
Haurà de presentar en la Direcció General de Qualitat Ambiental, certificat emés per l'ajuntament corresponent de la connexió i acceptació dels abocaments d'aigües residuals en la xarxa de clavegueram municipal, amb indicació de la data amb què es va realitzar la connexió.
  
1.2.2. Aigües pluvials
  
Les aigües pluvials es condueixen al col·lector d'aigües pluvials mitjançant xarxa separativa.
  
Haurà de presentar en la Direcció General de Qualitat Ambiental, certificat emés per l'ajuntament corresponent de la connexió i acceptació de l'abocament d'aigües pluvials, amb indicació de la data amb què es va realitzar la connexió.
  
2. Protecció del sòl i de les aigües subterrànies
  
No es realitzarà cap abocament que puga afectar el sòl o a les aigües subterrànies.
  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
  
3. Procediments i mètodes de gestió de residus
  
L'activitat està subjecta als requisits establits en la Llei 10/1998, de 21 d'abril, de residus, i la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
  
3.1. Producció de residus
  
S'autoritza l'empresa Grespania, SA per a la producció dels residus perillosos següents, sempre que la seua capacitat de generació anual siga de la magnitud de què a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 4.300.000 m²/any.
  
L'esmentat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 163/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, el qual haurà de figurar en els documents de control i seguiment i la resta de documentació que ho requerisca.
  
Els residus no perillosos s'hauran de lliurar a un gestor autoritzat per a aquesta activitat, tal com consta en el projecte.
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments
  
4.1. Control d'emissions atmosfèriques
  
A fi d'evitar l'emissió difusa de pols, s'hauran de dur a terme les mesures següents:
  
- Tancament total de les instal·lacions de magatzematge i manipulació de materials pulverulents a granel o, si és el cas, tancament parcial i adequació d'aquestes.
  
- Tancament de les instal·lacions de transport i processament de materials.
  
- Aspiració i desempolvament d'instal·lacions d'emmagatzemament, transport, punts de transferència i de càrrega i descàrrega de materials pulverulents.
  
- Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.
  
La periodicitat mínima de control de les emissions per entitats col·laboradores de l'administració haurà de ser la següent:
  
- Biennal: focus de forns de cocció i aquells el cabal dels quals supere 10.000 Nm³/h.
  
- Triennal: la resta de focus canalitzats.
  
Els contaminants que s'hauran de controlar seran els següents:
  
- Tots els focus: partícules.
  
- Focus que evacuen gasos procedents de processos de combustió: partícules, NOx (expressat com NO2), SO2, CO i CO2.
  
- Focus que evacuen gasos procedents de forns de cocció: partícules, NOx (expressat com NO2), SO2, CO, CO2, fluorurs (com HF), plom i bor.
  
Queden exclosos de mesurament d'emissió de partícules els focus següents:
  
- Focus de processos d'assecatge de peces ceràmiques (crues o cuites) que utilitzen com a combustible gas natural o propà i que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.
  
- Focus d'evacuació de l'aire de refredament dels forns de cocció de taulells.
  
- Focus d'emissió directa de turbines que usen gas natural com a combustible.
  
Els punts de mostratge dels focus canalitzats hauran de tenir la situació, la disposició, la dimensió i els accessos corresponents d'acord amb l'Ordre 18 d'octubre de 1976, sobre prevenció i correcció de la contaminació atmosfèrica d'origen industrial.
  
En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos, i evitar en la mesura que siga possible que es produïsquen apantallaments que dificulten la dispersió.
  
En el punt de mostratge, la temperatura haurà de ser preferiblement, menor de 200º C.
  
Els mesuraments s'hauran de realitzar en condicions normals d'operació de les instal·lacions, i s'hauran de registrar els paràmetres que les determinen, i hauran de cobrir totes les diferents tipologies o grups de productes que es fabriquen en cada instal·lació.
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.3. Control de residus
  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser lliurats a un gestor autoritzat. Aquest emmagatzemament temporal de residus perillosos s'haurà de realitzar segregat per tipus de residu, haurà d'estar convenientment senyalitzat i s'haurà de realitzar en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.
  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes de seguretat o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes de seguretat hauran de ser individuals per a cada tipus de residus la mescla dels quals, en cas de vessament, comporte un augment de la seua perillositat o en dificulte la gestió.
  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'haurà de gestionar com a residu perillós.
  
L'envasament i l'etiquetatge dels residus haurà de ser conforme al que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix, haurà de disposar d'un registre on conste la quantitat, la naturalesa, la identificació, l'origen i la data de generació i el lliurament a un gestor autoritzat, com també el número de document de control i seguiment utilitzat, si és el cas, i el gestor al qual es lliura el residu.
  
Haurà de lliurar els residus perillosos a gestors que disposen de la corresponent autorització administrativa per a la gestió d'aquests residus.
  
Haurà de disposar d'un registre de residus produïts on conste la quantitat, naturalesa, identificació, origen i data de generació i lliurament a gestor autoritzat, com també el número de document de control i seguiment utilitzat, si és el cas, i el gestor al qual es lliura el residu.
  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.
  
Anualment haurà d'omplir la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'haurà d'especificar l'origen i quantitat dels residus produïts, la destinació donada a cadascun i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
4.4. Control de sorolls
  
Respecte al nivell de sorolls transmesos a l'exterior s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat a l'inici de l'activitat i almenys cada cinc anys, d'acord amb l'article 37 de la dita llei.
  
5. Mesures a adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.
  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i l'entorn.
  
6. Altres condicions
  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.
  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.
  
La indústria i les instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon
  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer
  
En relació amb el certificat d'adequació del projecte i la seua ampliació, el titular haurà de donar compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i s'haurà de presentar prèviament un certificat, emés per tècnic competent i visat, en què s'acredite que les instal·lacions i l'activitat s'ajusten al projecte presentat i autoritzat o als reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart
  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. S'haurà de realitzar a la posada en marxa de les instal·lacions i l'efectuarà personal de la Direcció General de Qualitat Ambiental.
  
Cinqué
  
L'administració deixarà sense efecte la present resolució en el moment en què observe qualsevol incompliment de les condicions imposades, amb audiència prèvia de l'interessat.
  
Sisé
  
El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, haurà de:
  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
3. Prestar l'assistència i col·laboració necessàries als que realitzen les actuacions de vigilància, inspecció i control.
  
Seté
  
En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 23 de desembre de 2004.- El director general de Qualitat Ambiental: Jorge Lamparero Lázaro.
  
ANNEX I
  
Descripció del projecte
  
L'objecte del present projecte és l'obtenció de l'autorització ambiental integrada, tant per a la planta existent de fabricació de paviment ceràmic de gres en pasta blanca per monococció com per a la possible ampliació en la mateixa parcel·la que posseeix Grespania a Castelló, ampliació que ja disposa de llicència d'activitat atorgada per l'Ajuntament de Castelló de la Plana.
  
La capacitat de producció actual és de 3.500.000 m²/any. Amb l'ampliació, la capacitat de producció s'ampliaria a 4.300.000 m²/any de taulellet esmaltat i no esmaltat, en diversos formats i acabats.
  
En la planta de Castelló objecte del present projecte, no hi ha recepció d'argiles i posterior atomització, ja que aquest procés es realitza en la planta de Nules per a posteriorment transportar-la fins a Castelló i emmagatzemar-la en sitges.
  
El procés productiu comença amb la recepció i emmagatzemament en sitges de l'argila ja atomitzada. L'argila es transporta i introdueix en els motlles de les premses hidràuliques, i una vegada premsades, les peces es raspallen i desbarben abans d'introduir-les en l'assecador de tipus sénia vertical. Una vegada fora de l'assecador, les peces passen a la línia d'esmaltat.
  
Els diferents esmalts que componen cada model es preparen prèviament en la secció de preparació d'esmalts, i són aplicats en forma de suspensió aquosa en la línia d'esmaltat. Els diferents components com són frites, colors i additius, es carreguen juntament amb l'aigua en molins de boles, i una vegada mòlt, l'esmalt es deposita en recipients dotats d'agitadors per a evitar que precipiten els diferents components, des d'on es transporten a la línia d'esmaltat.
  
Una vegada les peces es troben esmaltades i decorades, s'emmagatzemen fins a la seua introducció en el forn de tipus monoestrat. Les peces ja cuites passen a la línia de selecció on es classifiquen segons qualitats, després de la qual es realitza un embalatge automàtic i es disposen en palets mitjançant un sistema robotitzat.
  
En la nova planta, abans d'entrar en les línies de selecció, s'ha projectat una secció de rectificació i poliment.
  
Per al control de les emissions en la zona de premsatge hi ha instal·lat un sistema de conductes d'aspiració i filtres de mànegues per a captació de partícules sòlides. En la zona d'esmaltat, hi ha un sistema d'aspiració i filtres via humida per a la captació de partícules i polvoritzacions. En l'assecatge de taulellets s'utilitzen assecadors que consumeixen gas natural i la ximenera del qual emet a l'atmosfera els gasos de combustió i la humitat extreta als taulellets. Per a la cocció dels taulellets s'utilitzen forns de corrons l'equip de combustió de la qual utilitza gas natural, i s'emeten a l'atmosfera els gasos de combustió.
  
Les aigües residuals procedents de l'activitat industrial es condueixen directament a una estació depuradora fisicoquímica ubicada en la planta. Després del procés de depuració, aquestes aigües s'aboquen al clavegueram municipal.
  
Tant les aigües sanitàries com les pluvials es recullen i es canalitzen fins a les xarxes municipal d'aigües sanitàries i d'aigües pluvials respectivament.